XXIV.  Massiliensis Ecclesiae bona Petro episcopo confirmet.   (Laterani, Dec. 30.) [  Gall. Christ. nov.,  I, Instrum, 112.]
Author: Anastasius IV

ANASTASIUS episcopus, servus servorum Dei, venerabili PETRO fratri Massiliensi episcopo, ejusque successoribus canonice substituendis in perpetuum.

In eminenti apostolicae sedis specula, disponente Domino, constituti, fratres nostros episcopos, tam vicinos, quam longe positos, fraterna charitate debemus diligere, et ecclesiis quibus Domino militare noscuntur, suam justitiam conservare. Eapropter, dilecte in Christo frater Petre episcope, tuis rationalibus postulationibus clementer annuimus, et praedecessorum nostrorum felicis memoriae Innocentii et Eugenii Romanorum pontificum vestigiis inhaerentes, beatae Dei genitricis Mariae Massiliensem ecclesiam cui Deo auctore praeesse dignosceris, sub beati Petri et nostra protectione suscipimus, et praesentis scripti privilegio communimus. Statuentes ut quascunque possessiones, quaecunque bona, tam ecclesiis, quam in decimis, castellis, villis et aliis, eadem ecclesia in praesentiarum juste et canonice possidet, aut in futurum concessione pontificum, largitione regum vel principum, oblatione fidelium, seu aliis modis, Deo propitio, poterit adipisci, firma tibi tuisque successoribus illibata permaneant. In quibus haec propriis duximus exprimenda vocubulis. Monasterium Sancti Salvatoris de la Sachoas, quod infra muros civitatis Massiliae situm est, civitatem episcopalem cum toto territorio suo, Rocambarbaram cum vallo circumeunte Rocam ipsam, et vallis a muris eamdem civitatem circumeuntibus: portum de porta Gallica, et quidquid habes in portu antiquo, qui est inter monasterium et civitatem, terras de Fontecooperto, Pedaticum de territorio Alaugii et Nertii. Quidquid habes in portu de Banneriis; quidquid habes in Leonio, castrum sancti Canati, castrum Nertii, castrum Alaugii, villam sancti Juliani, partem quam habes in castro de Pennis, castrum de Mairanegas, castrum de Melna, castrum de Aurovenes, castrum de Balcet, cum territorio et appendiciis suis, castrum Albaniae, et duos rocetos pro eo in Natale Domini et in Pascha. Quidquid praeterea Pontius de Podio-nigro pro filio suo Aichardo in supradicto castro Alaugii ecclesiae tuae concessit, partem tuam de castro Evene, podium quod castellum Guimberti vocatur: Addentes siquidem auctoritate apostolica prohibemus, ne quis in eodem podio, vel in aliis ejusdem Massiliensis ecclesiae possessionibus absque assensu et voluntate Massiliensis episcopi castrum Turen. vel munitionem aliquam aedificare praesumat. Porro translatione quae de causa de qua inter te ac Gaufridum de Massilia, et fratres ipsius controversia versabatur, in praesentia venerabilis fratris nostri Raimundi Arelatensis archiepiscopi, et aliorum episcoporum utraque parte consentiente facta est, quemadmodum in eorum scripto continetur, munimine praesentis pagine roboramus, et rata futuris temporibus decernimus permanere. Ecclesiam sancti Canati, ecclesiam de Mairanicis, et ecclesias de Melna, cum decimis et pertinentiis earum, ecclesias de Pennis, de Nertio, de Alaugio, Sancti Juliani, Sanctae Mariae in villa episcopali, Sancti Martini in villa vicecomitali, cum decimis et earum pertinentiis, Sanctae Mariae de la Sachoas, Sancti Martini de Arogno, Sancti Laurentii, Sanctae Andreae, in territorio Massiliensi ecclesias de Septimo, S. Tirsi de Cula, S. Mitrii ad castrum Gumberti. et de Solobiis cum decimis et earum pertinentiis ecclesiam S. Michaelis in territorio Massiliensi, ecclesias S. Marcelli cum decimis, ecclesias de Albania, S. Petri ad Vincula, Sancti Joannis de Gargerio, Sancti Clari, Sancti Pontii, Sanctae Mariae de Gemenas, Sanctae Mariae de Ros, Sancti Joannis de Podio, in valle Tritis, ecclesiam Sancti Martini de Insol. et cum decimis. In ecclesiis de Auriol tertiam partem decimarum, in ecclesiis Sancti Zachariae VII sol. et duos medollalios de melle, ecclesias de Villariis et Rochaforti, de Chuia cum decimis, ecclesiam S. Petri et S. Joannis de Signa, de castro veteri cum decimis, ecclesias de Aurovones, de Bauceto, de Castelleto, Sancti Victoris in territorio de Madalgas cum decimis, ecclesiam de Laza cum pertinentiis. Interdicimus etiam ut nullus abbas, nullus monachus, vel quaelibet alia persona excommunicatos, vel interdictos, qui ad Massiliensem ecclesiam jure parochiali pertinere noscuntur, recipiat. Decernimus ergo ut nulli omnino homini liceat praefatam ecclesiam temere perturbare, aut ejus possessiones auferre, etc. Amen. Ego Anastasius catholicae Ecclesiae episcopus. Ego Ymarus Tusculan. episcopus, Ego Ugo Ostiensis episcopus. Ego Oddo diaconus cardinalis S. Gregorii ad Velum Aureum, etc. Datum Laterani, per manum Rolandi S. Romanae Ecclesiae presbyteri cardinalis et cancellarii, III Kal. Januarii, indictione II. Incarnationis Dominicae anno 1153, pontificatus domni Anastasii anno I.